अर्जित मूल्य प्रबंधन
अर्जित मूल्य प्रबंधन (अंग्रेज़ी: Earned Value Management) अथवा ईवीएम, जिसे अर्जित मूल्य परियोजना प्रबंधन या अर्जित मूल्य निष्पादन प्रबंधन भी कहते हैं, एक परियोजना प्रबंधन तकनीक है जो परियोजना के निष्पादन (परफार्मेंस) और प्रगति का वस्तुनिष्ठ ढंग से मूल्यांकन करती है। इसके तहत सर्वप्रथम आधारभूत योजना, जिसे नियोजित मूल्य कहा जाता है, बनाया जाता है, जिसे आमतौर पर प्रोजेक्ट शेड्यूलिंग सिस्टम के उपयोग के साथ निर्दिष्ट किया जाता है। फिर शेड्यूलिंग सिस्टम के उपयोग के साथ, नियोजित मूल्य के समक्ष प्रदर्शन को मापा जाता है और इस प्रकार प्राप्त भौतिक अर्जित मूल्य तब भौतिक कार्य को पूरा करने के लिए खर्च की गई वास्तविक लागत से संबंधित होता है, जो परियोजना की वास्तविक लागत प्रदर्शन का माप प्रदर्शित करता है।